**CONFERINŢA INTERNAŢIONALĂ A ASOCIAŢIEI LEARN&VISION CLUJ-NAPOCA**

***”MASĂ CRITICĂ PENTRU O EDUCAŢIE DE CALITATE.***

***ADVOCACY PRIN REȚELE EDUCAȚIONALE”***

**EDIŢIA A IV-A, CLUJ-NAPOCA, 22-23 APRILIE 2016**

**Preambul:**

Fiecare dintre noi, ca și profesioniști, avem în minte câte un model ideal al educației și al calității acesteia; problema este că aceste modele ideale ale noastre pot să nu fie congruente unele cu altele sau pot să fie nerealiste, unele chiar utopice; concepțiile noastre despre educație e bine să fie privite din perspectiva nevoilor celui care învață și nu din perspectiva modelului nostru dezirabil de instruire/devenire. E importantă viziunea comună și acțiunea sinergică. J. Delors (2000) considera că, în sec. XXI, cei patru piloni ai educației sunt: **a învăţa** să cunoşti; **a învăţa** să faci; **a învăţa** să fii; **a învăţa** să convieţuieşti.

În acest context, Asociația Learn&Vision continuă să vă propună acţiunea corelată de tip masă critică: să ne armonizăm în cel puţin 25% din acţiunile şi eforturile noastre, pentru a produce o schimbare consistentă, durabilă.

Vă invităm să participaţi la lucrările conferinţei pentru a explora împreună căile de continuare a procesului de promovare a unei educaţii de calitate în România prin democrație participativă și advocacy prin rețele educaționale.

**Cu participarea** unor personalităţi din România şi din afara ţării, care vor sustine prelegeri in plen/mese rotunde/wokshopuri.

* David Mallows, Institute of Education, Londra
* Şerban Iosifescu, Preşedinte ARACIP
* Gabriel Bădescu, Facultatea de Ştiinţe Politice, Administrative şi ale Comunicării, Universitatea ”Babeș-Bolyai” Cluj-Napoca
* William Evans, senior advisor, Norwegian Association for Adult Learning
* Sturla Bjerkaker, secretar general, Norwegian Association for Adult Learning

**Evenimente speciale**:

* Masa rotundă: Coaliția CALIEDU, rolul și importanța ei în influențarea politicilor educaționale bazate pe cercetare
* Smart mob: cel mai bun mesaj de advocacy creat de liceeni în cadrul proiectului “Vocea tinerilor” derulat de Asociația Learn&Vision
* Piesă de teatru realizată de liceeni în cadrul proiectului ”Vocea tinerilor”

**Secţiuni**:

1. Practica reflexivă și profesorul cercetător
2. Democrație participativă prin advocacy
3. Învățare intergenerațională
4. Management școlar și asigurarea calității
5. Educația adulților
6. Rolul învățării nonformale în societate

**Tipuri de activitӑţi**:

* Prelegere: 20 min prezentarea unei teme + 10 minute întrebări şi răspunsuri. Pentru acest tip de prezentare se pretează teme care exprimă tendinţele cele mai noi, analize critice ale stării educaţiei, rezultate ale unei cercetări etc.
* Masă rotundă
* Atelier/workshop
* Poster: pregătiţi expunerea unui proiect sau a unei bune practici, iar posterele se vor expune în holurile conferinţei şi vor putea fi vizitate de către participanţi în fiecare pauză.

**Cine se poate înscrie**:

* Cadre didactice care predau în învăţământul (pre)universitar;
* Cercetători în ştiinţele educaţiei sau în alte domenii cu aplicabilitate în educație;
* Reprezentanţi ai autorităţilor din sectorul educaţional formal şi non-formal;
* Reprezentanţi ai organizaţiilor nonguvernamentale;
* Formatori care lucrează în educaţia adulţilor;
* Părinţi şi reprezentanţi ai asociaţiilor de părinţi;
* Studenţi/elevi şi reprezentanţi ai asociaţiilor acestora;
* Angajatori/beneficiari ai resurselor umane formate prin educaţie.

**Calendarul conferinţei**:

* 15 martie - finalizarea înscrierilor și trimiterea rezumatelor în limba română și limba engleză.
* 20 martie - anunţarea participanților acceptați.
* 5 aprilie - trimiterea lucrărilor acceptate in extenso (rezumatele, inclusiv ale atelierelor, meselor rotunde, posterelor şi lucrările in extenso se vor publica pe suport CD cu ISSN).
* 22-23 aprilie - desfăşurarea lucrărilor conferinţei.

**Comisia de organizare**:

Director conferinţă: Mariana Dragomir; evaluatori: Aurelia Câmpean, Maria Kovacs, Ileana Iepure, Daniel Mara, Diana Şaitiş, Silvia Ţinică; înscrieri conferinţă: Ileana Iepure; traducător engleză-română: Cristina Rusu; primirea participanţilor/secretariat: Oana Brie, Nicoleta Ciomaga, Ana-Maria Moldovan, Andreea Timiș.

**Costuri**:

Taxa de participare - 50 lei, care poate fi plătită **cash în ziua conferinței** sau prin **virament bancar** până în data de **8 aprilie 2016**, în contul următor: IBAN **RO96BTRL01301205W21278XX**, deschis la Banca Transilvania; vă rugăm să specificați pe ordinul de plată ”Taxa participare conferință – numele dumneavoastră”.

**Parteneri:**

Biblioteca Judeṭeană „Octavian Goga” Cluj-Napoca, Inspectoratul Şcolar Judeṭean Cluj, Casa Corpului Didactic Cluj, Consorţiul Internaţional Lectura şi Scrierea pentru Dezvoltarea Gândirii Critice, Universitatea ”Babeș-Bolyai” – Facultatea de Ştiinţe Politice, Administrative şi ale Comunicării, Asociaţia Centrul pentru Studiul Democraţiei, partenerii din Coaliția CALIEDU - Asociaţia Lectura şi Scrierea pentru Dezvoltarea Gândirii Critice România, Fundația Coaliția pentru Educație, Asociaţia PATRIR, Asociaţia Şcoala Privată Aletheea, Institutul Intercultural Timișoara, Institutul Român de Educație a Adulților (IREA), Societatea Civila Profesionala de Psihologie în Targoviste – Ștefan și Chivulescu, Asociaţia pentru promovarea cooperării în educaţie Oradea, Asociația Grupul pentru Dezvoltarea Personală și Comunitară Bistrița, Asociația Pro Schola Montessori Cluj-Napoca, Asociaţia pentru Educație și Formare TopFormalis Oradea.

**Înscrieri:**

Pentru înscriere vă rugăm să completaţi formularul accesând următorul link: **https://docs.google.com/forms/d/1oIZHvJCzmgdmK9O2gnvnZNCoz6aL1l7KxjP8g9zJWBM/viewform**

Dacă doriţi să susţineţi mai multe prezentări, vă rugăm să completaţi formular separat pentru fiecare. În cazul în care aveţi întrebări legate de **formular** vă invităm să o contactaţi pe doamna Ileana Iepure la adresa: [ileanaiepure10@gmail.com](mailto:ileanaiepure10@gmail.com).